கேள்வி: கிராந்தி கவுடு - பன்னாட்டு போட்டி குறித்து விரிவாக சொல்லுங்கள்.
பதில்: ஏப்ரல் 2025 இல், இலங்கை முத்தரப்பு தொடரில் கஷ்வீ கௌதமுக்கு பதிலாக தேசிய அணியில் கவுடு தேர்ந்தெடுக்கப்பட்டார். இவர் மே 11 அன்று போட்டியினை நடத்திய இலங்கைக்கு எதிராக முத்தரப்பு தொடரின் இறுதிப் பெண்கள் ஒருநாள் பன்னாட்டுத் துடுப்பாட்டம் போட்டியில் அறிமுகமானார். பின்னர் இங்கிலாந்துக்கு எதிரான ஒருநாள் மற்றும் இ20 தொடருக்கான அணியில் இடம் பெற்றார். கவுடு, சூலை 12 அன்று இந்த தொடரில் தனது இ20 போட்டியில் அறிமுகமானார். செசுடர்-லெ-ஸ்ட்ரீட்டில் நடைபெற்ற மூன்றாவது மற்றும் இறுதி ஒருநாள் போட்டியில், தொடர் 1-1 என்ற நிலையில் இருந்த நிலையில், இவர் தனது முதல் ஐந்து வீரர்களை வீழ்த்தி, இந்தியா 13 ஓட்ட்டங்கள் வித்தியாசத்தில் வெற்றி பெற உதவினார். இவர் 6/52 புள்ளிவிவரங்களுடன் திரும்பினார். மேலும் 21 வயது மற்றும் 345 நாட்களில், பெண்கள் ஒருநாள் போட்டியில் ஐந்து விக்கெட்டுகளை வீழ்த்திய இளைய இந்திய வீரராக ஆனார். இதன் மூலம் ஜுலான் கோஸ்வாமி சாதனையை முறியடித்தார். நிலையான செயல்திறன்களுக்குப் பிறகு, 2025 மகளிர் துடுப்பாட்ட உலகக்கிண்ணம் அணியில் கவுடு சேர்க்கப்பட்டார். அக்டோபர் 5 அன்று, கொழும்பில் பாக்கித்தானுக்கு எதிரான இந்தியாவின் போட்டியில், இவர் மூன்று வீரர்களை வீழ்த்தி தனது அணி 88 ஓட்டங்கள் வித்தியாசத்தில் வெற்றி பெற உதவினார். இந்தப் போட்டியின ஆட்ட நாயகன் விருதினையும் இவர் பெற்றார்.